Ritratt: EC - Audiovisual Service  Il-Ministru tas-Saħħa, Chris Fearne, il-Ħamis ħabbar li sa l-Erbgħa, Malta kienet tat aktar minn 400,000 doża tal-vaċċin kontra l-Covid-19. Dan ħabbru fuq post fuq Facebook, fejn ħeġġeġ lil kulħadd biex jieħu l-vaċċin. Ilbieraħ, il-Ministru Fearne ħabbar li mit-Tnejn li ġej, dawk kollha li għandhom 16-il sena jew aktar se jkunu jistgħu jirreġistraw biex jieħdu t-tilqima ta' kontra l-Covid-19. Mit-Tnejn min hu 16+ jista' jirreġistra għall-vaċċin "Kulħadd għandu jieħu t-tilqima f'dan il-mument pożittiv" – Abela Intant, waqt kollegament fuq ONE Radio, il-Prim Ministru Robert Abela fakkar kif kien kruċjali li fl-aħħar xhur il-gvern investa bis-saħħa fix-xiri tal-vaċċin tant li ntlaħqet l-400,000 doża tal-vaċċin. Abela appella biex kulħadd jieħu t-tilqima f'dan il-mument pożittiv. "Il-pandemija għadha magħna. Għalhekk kruċjali li nibbilanċjaw dan is-sens ta' ottimiżmu ma' rieda b'saħħitha u b'kawtela," temm jgħid Abela.